Ħafna miż-żgħażagħ tal-lum ċertu kliem lanqas jafu xi jfisser u dan minħabba li ma għadux jintuża fil-lingwaġġ ta' kulljum, jew għax l-użu ta' l-oġġett li din il-kelma jew kliem ikunu jfissru illum il-ġurnata l-użu tagħhom ma għadux bżonnjuż. Waħda minn dawn il-kliem hija 'Il-Meħrież'. X'inhu 'Il-Meħrież'7 Il-Meħrież hija biċċa għodda antika, liema biċċa għodda kienet tintuża anke fid-djar tagħna speċjalment fil-kċina minn nisa tad-dar. Din il-biċċa għodda kienet bħal speċi ta' żingla, kbira jew żgħira, li fiha in-nisa tad-dar kienu jitfgħu oġġetti żgħar ta' l-ikel li jkunu ta' materjal iebes biex jitħnuħ. Eżempju il-kafe ta' l-inkaljar, jew lewż biex jagħmluħ intrita. Dan kien fl-antik ferm għax warajħ daħlu l-imtieħen ta' l-idejn. Dawn l-affarijiet kienu jitkissru billi jgħatu fuqhom b'biċċa njama ħoxna jew lembuba. Issa fix-xogħol pirotekniku ukoll nużaw il-meħrież, dari aktar mill-lum. Il-meħrież tagħna għalkemm għandu l-istess forma bħal tad-djar pero dan huwa bil-wisq itqal u goff għax iż-żingla tagħna tkun magħmula mill-ġebel taż-żonqor u tkun kbira. Dan il-meħrież, li jitħaddem kif jidher fir-ritratt jintuża biex jintaħan il-porvli sakemm jiġi trab. Il-porvli li tkisser u jintaħan bil-ida. Il-Lida hija biċċa zzokk ħoxna bejn seba u tmien pulzieri u twila madwar tlett piedi u fil-parti ta' fuq ikolla żewq maqbadijiet biex tkun tista tintrefa u sawwat minnhom. Fil-parti ta' isfel tkun ġejja għat-tond biex il-porvli waqt li jkun jitkisser ikun jista jdur ma dan it-tond u jerġa jaqa l-isfel biex jinħadem aħjar u ma tajjarx il-barra mill-meħrież. Fiż-żminijiet tal-lum fil-kamra tagħna dan il-meħrież qiegħed hemm tista tgħid għaż-żina għax ma għadux jintuża ħlief jekk ikun hemm bżonn estrem għaliex illum il-ġurnata kamra bħal tagħna li hija moderna ħafna u titmexxa fuq stil kważi professjonali il-porvli jintaħan fil-bittija (Mixer). Is-sistema tal-lum tnaqqas it-tbattija u ttella xogħol aktar. Ma ninsewx li illum sirna niġru wara l-ħin għax l-ġurnata saret qasira. Toni Borġ ġja Change vour occasion to pħotographs.